ถึงเวลาสะสมหุ้นดี ราคาไม่แพง
กรณีรัสเซียบุกโจมตียูเครน ได้สร้างความปั่นป่วนกับตลาดเงินตลาดทุนทั่วโลกให้ผันผวนปรับตัวทรุดลงอย่างหนัก
กรณีรัสเซียบุกโจมตียูเครน ได้สร้างความปั่นป่วนกับตลาดเงินตลาดทุนทั่วโลกให้ผันผวนปรับตัวทรุดลงอย่างหนัก
5 มี.ค. 2565

เส้นทางนักลงทุน
กรณีรัสเซียบุกโจมตียูเครน ได้สร้างความปั่นป่วนกับตลาดเงินตลาดทุนทั่วโลกให้ผันผวนปรับตัวทรุดลงอย่างหนักสวนทางกับราคาน้ำมันดิบ และราคาทองคำที่พุ่งทะยานขึ้นแรง นับเป็นความเสี่ยงด้านการลงทุนอันเป็นผลจากความไม่ชัดเจนของสถานการณ์ที่เกิดขึ้น และแม้ตลาดหุ้นจะรีบาวด์ แต่การรีบาวด์รอบนี้จะแข็งแกร่งหรือไม่??? แล้วหุ้นไทยไหลรูดลงไปถึงจุดต่ำสุดแล้วหรือยัง???
“ข่าวหุ้นธุรกิจ” ได้สำรวจความคิดเห็นของบรรดาเซียนหุ้นพอร์ตพันล้านได้คำตอบว่า ส่วนใหญ่ไม่รู้สึก “วิตกกังวล” โดยเชื่อมั่นว่าการรีบาวด์ของดัชนีตลาดหุ้นไทยรอบนี้มีความแข็งแกร่งมากเพียงพอ
และเพื่อตอกย้ำความเชื่อมั่นนี้ ด้วยการย้อนกลับไปดูจุดต่ำสุดของตลาดหุ้นเปรียบเทียบกับภาวะสงครามที่เคยเกิดขึ้นในอดีต 3 ครั้งล่าสุด ได้แก่ เหตุการณ์วินาศกรรม 9/11ที่กลุ่มผู้ก่อการร้ายจี้เครื่องบินพุ่งชนตึกเวิลด์เทรดเซ็นเตอร์ ที่ตั้งอยู่ใจกลางมหานครนิวยอร์กของสหรัฐฯ เมื่อวันที่ 9 พ.ย. 2544
กับเหตุการณ์สงครามอิรัก หรือ Iraq War เมื่อปี 2546 ที่กองกำลังผสมทางทหารจากสหรัฐ สหราชอาณาจักร ออสเตรเลียและโปแลนด์ บุกเข้ายึดครองอิรักด้วยการโค่นล้มรัฐบาลภายใต้การนำของประธานาธิบดี ซัดดัม ฮุสเซน
และวิกฤตการณ์ไครเมีย (Crimea Crisis ) ที่รัสเซียได้รุกรานและผนวกคาบสมุทรไครเมียมาจากยูเครน เมื่อปี 2557 แล้วจะเห็นว่าสถานการณ์ทั้ง 3 ครั้งดังกล่าว จะส่งผลลบต่อตลาดหุ้นในช่วงแรกของความตึงเครียดเท่านั้น
โดยในส่วนของตลาดหุ้นสหรัฐฯ ดัชนี S&amp;P 500 มีการปรับตัวลดลง 11.60% ในกรณีสถานการณ์ 9/11 และลดลง10.98 % ในสถานการณ์สงครามอิรัก และ ลดลง 4.20% ในสถานการณ์ไครเมีย ขณะที่ดัชนีตลาดหุ้นไทย (SET INDEX) ปรับตัวลดลง 17.20%, 0.42%, และ 2.15% ตามลำดับ จาก 3 สถานการณ์ดังกล่าว
ทั้งนี้เมื่อเจาะลึกลงไปพิจารณาถึงช่วงเวลาที่เกิดการปะทะกัน จะพบว่าเป็นช่วงเวลาที่ตลาดหุ้นส่วนใหญ่ใกล้ถึงจุดพีคเพื่อก้าวผ่านจุดต่ำสุดไปแล้วทั้ง 3 เหตุการณ์เช่นกัน
นอกจากนี้ยังพบว่าตลาดหุ้นจะใช้ระยะเวลาไม่นานในการฟื้นตัวกลับมา ณ จุดเดิม เช่น ตลาดหุ้น S&amp;P 500 ใช้เวลาฟื้นตัวกลับในแต่ละเหตุการณ์ประมาณ 30-45 วันเท่านั้น ส่วนหุ้นไทย ใช้เวลา 50 วัน, 29 วัน และ 47 วันตามลำดับ หรือ คิดเป็นเฉลี่ยในแต่ละเหตุการณ์ราว 35 วัน
อย่างไรก็ตาม เมื่อพิจารณาภายใต้เงื่อนไขปัจจุบันถึงผลกระทบต่อเศรษฐกิจและตลาดหุ้นไทยในทางตรงและทางอ้อม ประเมินได้ดังนี้
ดังนั้นท่ามกลางวิกฤตย่อมมีโอกาส  ณ ปัจจุบันจึงถือเป็นโอกาสของคนมีเงินเย็นในการเข้าเก็บสะสมหุ้นพื้นฐานดี ราคาไม่แพง